《追和元云林倪徵君江南春词》
明代·文嘉

三月江南荐樱笋，鵁鶄鸂鶒回塘静。蛛丝萦空网落花，云母屏寒浸娇影。

帘外沈沈春雾寒，绿萝欲覆花间井。泥金小扇障纱巾，画桥紫陌踏芳尘。

林花开迟水流急，江鸭对眠莎草湿。吴姬如花花不及，摘花笑映溪流碧。

杨柳烟笼万家邑，柳下王孙为谁立。幽渚泥香生绿萍，閒看梁燕垒经营。

作者简介：文嘉（1501～1583），字休承，号文水，明湖广衡山人，系籍长州（今江苏苏州）。文徵明仲子。吴门派代表画家。初为乌程训导，后为和州学正。能诗，工书，小楷清劲，亦善行书。精于鉴别古书画，工石刻，为明一代之冠。画得徵明一体，善画山水，笔法清脆，颇近倪瓒，着色山水具幽澹之致，间仿王蒙皴染，亦颇秀润，兼作花卉。